REGOLAMENT TAL-KUMMISSJONI (UE) Nru 47/2010
tad-19 ta’ Jannar 2010
li jimmodifika r-Regolament (KE) Nru 1173/2009 li jistabbilixxi ċ-ċentri ta’ intervent għall-qamħ durum u għar-ross
IL-KUMMISSJONI EWROPEA,
wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1), u b’mod partikolari l-Artikolu 41 tiegħu, b’rabta mal-Artikolu 4 tiegħu,
Billi:
(1)
L-Artikolu 2 tar-Regolament (KE) Nru 670/2009 tal-Kummissjoni (2) li jistabbilixxi regoli ddettaljati għall-implimentazzjoni tar-Regolament (KE) Nru 1234/2007 f’dak li jirrigwarda l-intervent pubbliku permezz ta’ sejħa għall-offerti għax-xiri ta’ qamħ durum jew ta’ ross paddy, jistabbilixxi l-kundizzjonijiet minimi li għandhom josservaw iċ-ċentri ta’ intervent tal-Istati Membri.
(2)
Skont l-Artikolu 23(1) tar-Regolament (KE) Nru 670/2009, ir-Rumanija għandha tibgħat lis-servizzi tal-Kummissjoni l-lista taċ-ċentri ta’ intervent għad-deżinjazzjoni effettiva tagħhom kif ukoll il-lista tal-postijiet tal-ħżin ta’ dawn iċ-ċentri li huma jqisu li jissodisfaw il-kundizzjonijiet minimi mitluba mir-Regolament Komunitarju. Għalhekk il-Kummissjoni għandha tistabbilixxi dawn iċ-ċentri ta’ intervent
(3)
Għalhekk ir-Regolament (KE) Nru 1173/2009 tal-Kummissjoni (3) għandu jiġi emendat.
(4)
Il-miżuri previsti f’dan ir-Regolament huma skont l-opinjoni tal-Kumitat tal-Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
L-Anness għar-Regolament (KE) Nru 1173/2009 għandu jiġi emendat skont l-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 19 ta’ Jannar 2010.